Sweet Thing

«Sweet Thing» er ein song skriven av David Bowie for albumet Diamond Dogs i 1974. Songen vart spelt inn i januar 1974 og er delt i to med «Candidate» i midten. 

I opningslinja syng Bowie den lågaste tonen han nokon gong song på eit studioalbum (C2) fram til «I Took a Trip on a Gemini Spacecraft» på albumet Heathen (2002), der han går heilt ned til G1 på ordet «Well» mot slutten av songen.

Tony Newman, som spelte trommer på det meste av albumet, og hugsa at Bowie skrudde av alle lysa i studio, utanom det rett over mikrofonen sin. Så Bowie song «Sweet Thing» under dette lyset, medan musikarane rundt han sat i skuggen. Bowie instruerte musikarane sine som skodespelarar. For dei første 32 taktane av «Candidate», fram til Bowie syng «the blood of les Tricoteuses», bad han Newman om å spele trommevirvlar som om han var ein fransk trommegut som såg på den første giljotin-avrettinga under den franske terrortida.  

Songen opnar med tretti sekundar med langsame bølgjer av lydband som er spelt av baklengs. Reprisen vert avslutta med eit minutt med «musikalsk vald». 

Under Diamond Dogs-turneen song Bowie «Sweet Thing»-suiten frå ein catwalk over scenen.

«Tragic Moments/Zion/Aladdin Vein»
Ein song som no vert kalla «Zion» finst på mange piratkopialbum med titlane «Aladdin Vein», «Love Aladdin Vein», «A Lad in Vein», og «A Lad in Vain». Med delar som minnar om «Aladdin Sane» og det som skulle verte «Sweet Thing (Reprise)» på Diamond Dogs, vert dette instrumentalstykket ofte rekna for å vere spelt inn under innspelinga av Aladdin Sane i Trident Studios tidleg i 1973. Nyare estimat har derimot datert han til innspelinga av Pin Ups seinare på året. Forfattar Nicholas Pegg meiner derfor at det kanskje meir bør reknast som ein Diamond Dogs-demo enn eit opptak frå Aladdin Sane-innspelinga. Ein artikkel frå 1973 om Bowie som spelar inn Pin Ups i Frankrike skildrar songen, som ser ut til å stadfeste teorien til Pegg:

Medverkande 
David Bowie: vokal, gitar, saksofon, Mellotron, Moog synthesizer
Mike Garson: piano
Herbie Flowers: bassgitar
Aynsley Dunbar: trommer
Tony Visconti: produksjon

Konsertversjonar
 Eit konsertopptak (som inneheldt «Candidate» og «Sweet Thing (Reprise)») frå 1974-turneen finst på David Live. Eit anna opptak frå 1974 finst på det halvoffisielle albumet A Portrait in Flesh.

I ein konsertversjon syng Bowie den første linja, den låge C2-tonen, litt meir tydeleg. Skeptikarar har skulda Bowie for å fiksa vokalen i studio, slik at han kunne nå den låge tonen, men konsertopptaket syner at han er mogeleg å synge så lågt.

Andre versjonar
 Morel - på albumet The Death of the Paperboy. Dette er ein versjon av heile triologien «Sweet Thing/Candidate/Sweet Thing (reprise)».
 Joan as Police Woman - på albumet Real Life (2006). Denne omfattar Sweet Thing og Sweet Thing reprise.
 Awaken - på albumet Party in Lyceum's Toilets (2001). Berre «Sweet Thing».
 Paper Jones - på albumet Life Beyond Mars: Bowie Covered (2008). Berre «Sweet Thing».

Kjelder
Denne artikkelen bygger på «Sweet Thing (David Bowie song)» frå ,  den 5. mai 2011. 
 oppgav desse kjeldene:

Bakgrunnsstoff
 

David Bowie-songar
Songar frå 1974
Songar skrivne av David Bowie
Songar produserte av David Bowie